# data[].attributes.body
Kupakokból vagy papírból készíts katicákat, a pöttyök rajtuk mindig eggyel több legyen (1-től 10-ig).
Rajzolj egy papírlapra egy növényt 10 levéllel, ahogy a képen is látod és írd rájuk a számokat. (Kisebbeknek pöttyel jelöld)
Költöztesd a katicáidat a megfelelő levélre.

# data[].attributes.body
Amire szükséged lesz:

néhány cseresznyeparadicsom – ez lesz a katicabogár teste

fekete olívabogyók – ez lesz a fej

szezámmag vagy borsszem – a szárnyak fekete pettyeihez

petrezselyemszár – a csápokhoz

krémsajt a szemekhez

Elkészítése:
Vágd ketté a paradicsomot, majd fogpiszkáló segítségével illeszd össze őket úgy, mintha kissé kitárt szárnyak lennének. Pöttyözd be őket szezámmagok vagy borsszemek segítségével, illetve fogpiszkáló segítségével illeszd a fejet (vagyis a mag nélküli olívabogyót) a paradicsomhoz. Vágj le a petrezselyemből rövidebb részeket, majd kettőt helyezz bele az olívabogyóba – ezek lesznek a csápok. Végül krémsajt segítségével csinálj szemeket. Már kész is van a szép katicabogarad, amivel bármilyen ételt díszíthetsz. Teheted például kekszre vagy mozzarellára.

# data[].attributes.body
A labda a katica pöttyét jelképezi. Ne hagyd el a pöttyödet!

# data[].attributes.body
Festesd be a talpad a sarkadig pirosra, majd a sarkadat feketére és lépj rá egy papírlapra. Figyeld meg a katica részeit és készítsd el a saját kis katicádat.
A színeket a katica fajtái szerint lehet variálni, nagyobbak is bátran megcsinálhatják. Testvérek egymásnak festhetik a talpukat.

# data[].attributes.body
Egy wc papír gurigát fess be feketére, vagy ragassz rá fekete papírt. Rajzold át a kezedet 2x egy papírlapon, fesd be vagy színezd ki pirosra, nyomdázz rá az ujjaddal pöttyöket vagy ragassz rá papírból, illetve rajzolhatsz is ceruzával.
Ha nincs itthon mozgószemed, ragassz rá papírlapból egy pöttyöt és rajzolj bele feketével. A katica csápja szintén lehet papírlapból.
(A pöttyöket számold meg amit rajzoltál: melyik oldalon van több, kevesebb, egyenlő)
Kisebbek is ha van kedvük megcsinálhatják.
A katicák színei fajták szerint variálható.

# data[].attributes.body
Néha csak párja van a pöttyből,

Ámde hetet hord a legtöbbször,

Gyakran piros, máskor sárga,

Levéltetű a vacsorája.

# data[].attributes.body
- A katicáról mindenkinek a hétpettyes katicabogár jut eszébe szép piros színével, pedig létezik 2, 4, 10 pettyes, petty nélküli, foltos is és van, amelyikük sárga.
- A katicák veszély esetén holtnak tettetik magukat, leesnek és nem mozdulnak.
-A hétpettyes katicabogár az ember egyik legjobb barátja, mert lárvaként és felnőtt bogárként is levéltetveket eszik, így megvédi a növényeket ezektől a kártevőktől.

# data[].attributes.attachment_link.readable_text
EZEK KÜLÖNFÉLE FAJOK! - A legismertebb a hétpettyes katicabogár (Coccinella septempunctata), de van két pettyes, petty nélküli, 15-21 pettyes (Harlekinkatica) sárga vagy fekete (szerecsenkata) szárnyú, piros alapon fehér foltos, sőt sárga alapon fekete kockás változat is. Ezek egyike sem a Coccinella, hanem mind más botanikai családba tartoznak. (A számos szín és foltszám variáció a fajok egymás közti párosodásának, keveredésének következménye lehet!)
Főkép: 2 vesefoltos szerecsenkata (Chilochorus renipustulatus), -2. kép: 4 vesefoltos szerecsenkata (Exochomus quadripustuatus), 3. kép: 18 foltos Harlekinkatica (Harmonia axyridis), 4. kép: Fehér pettyes katica /White spotted ladybird (Calvia quattuordecimpunctata), -5. kép: Hétpettyes katicabogár (Coccinella septempunctata), - 6. kép: Sárga alapon fekete pettyes rémkatica (Harmonia axyridis alfaj), - 7. kép: Petty nélküli katicabogár (Coccinella alfaj), 8. kép: Sárga alapon fekete kockás katica (Propylea quattuordecimpunctata) 17. kép - Oenopia conglobata

# data[].attributes.attachment_link.title
Katicabogár fajták - 11 faj, 17 kép - Országalbum

# data[].attributes.attachment_link.description
EZEK KÜLÖNFÉLE FAJOK! - A legismertebb a hétpettyes katicabogár (Coccinella septempunctata), de van két pettyes, petty nélküli, 15-21 pettyes (Harlekinkatica) sárga vagy fekete (szerecsenkata) szárnyú, piros alapon fehér foltos, sőt sárga alapon fekete kockás változat is. Ezek egyike sem a Coccinella, hanem mind más botanikai családba tartoznak.

# data[].attributes.attachment_link.title
Ismerd meg a 25 leggyakoribb katicafajtát!

# data[].attributes.attachment_link.title
Képtalálat a következőre: „katicabogár fejlődési szakaszai” | Otthon tanulás, Oktatás, Tanítás

# data[].attributes.attachment_link.description
2016.04.02. - Képtalálat a következőre: „katicabogár fejlődési szakaszai”

# data[].attributes.attachment_link.title
Gryllus Vilmos: Maszkabál - Katicabogár (rajzfilm, gyerekdal, mese, gyerekeknek)

# data[].attributes.attachment_link.readable_text
Amikor a csigabiga megkapta a házát, még nem viselte a hátán. Boldogan járta körül szarvacskáit ki-be nyújtogatva, úgy gyönyörködött benne.

- Ugye szép, ugye szép? - kérdezte a kék szarkalábaktól.

A szarkalábak bólogattak, és elismerően énekelték:
Kicsi fehér hófehér Csigabiga belefér. Folyosója csavaros, Kívül-belül takaros.
Fehérre meszelt falán átrengett a napfény. Igazán barátságos kis otthon volt. A csigabiga elgondolta, hogy a gyík kövek alatt lakik, a tücsök lyukban tanyázik, és még a gazdag hörcsögnek is csak földi üreg a lakása. Lám, egyikük sem olyan előkelő, mint ő, akinek igazi, hófehér házikója van.

Amint így örvendezett magában, egyszer csak lélekszakadva eléje röppent egy rémült kis katicabogár.

- Jaj, csigabiga szörnyű bajban vagyok! Kergetnek a rablólegyek! Kérlek, bújtass el a házikódban, mert már három pettyemet elrabolták!

A csigabiga gyorsan behúzta barátságos szarvacskáit, és azt mondta:

- Mit képzelsz, Pöttyös! Csupa virágpor a lábad, még behordanád hozzám! Bújj el máshová!

Azzal villámgyorsan behúzódott a házikójába, és jól elterpeszkedett benne, hogy a kicsi katica be se férjen. Szegényke ijedtében a negyedik pettyét is elveszítette, és az utolsó percben menekült be a rablólegyek elől egy virágkehelybe, amely jóságosan bezárult mögötte. A csigabiga bosszankodva dohogott, és amint elmúlt a veszedelem, hátára vette a féltett házikót, és odébb vitte egy mellékutcába, ahol nem járnak már katicák.

Alig helyezte el egy sárga boglárka szomszédságában, megdördült az ég, és nagy, fényes cseppekben esni kezdett az eső. A csigabiga megint élvezhette kényelmes kis házát, csak a szarva hegyét dugta ki, hogy lássa, irigylik e mások az ő szerencséjét. A bogarak a kő alá futottak, rög alá mentek az eső elől. Egyszer csak megkopogtatta valaki a csigaház falát, és sírós hangon így könyörgött:

- Csigabiga! Kérlek, eressz be! Eltévedt hangyácska vagyok. Hangyatojást őriztem a napon, amikor rámszakadt az zápor, és ijedtemben elvétettem az utat.

- Nincs hely! - szólt mérgesen a csiga, és egészen behúzódott.

- Legalább a hangyatojást hagy tegyem be hozzád, nehogy megázzék! - kérlelte a pici hangya, de a csigabiga hallani sem akart róla.

Nem is tudom, mi történt volna a riadt hangyácskával, ha egy lehajló levél meg nem szánja, és föléje nem borul apró, zöld ernyőnek.

A zápor után vidáman csillogott, frissen lélegzett a rét, csak a csigabiga volt morcos és mérges.

- Még tovább viszem a házamat - gondolta - hogy a hangyák se háborgassanak!

S meg is tette. Fogta, nagy nehezen felemelte a házát, és berakta egy békarokka tövébe.

- Na, itt jó lesz! - mondta nagy büszkén, és körülnézett.

Hát képzeljétek el, mit látott! Egy csuromvizes tücsök állt előtte.

- Kiöntött a lyukamból az eső, és hajléktalan lettem! Ó, ó, cipcirip! Kérlek szépen, adj nekem szállást egyetlenegy estére, amíg a lakásom újra kiszárad! Szép nótával fizetek érte.

- Még csak az hiányzik! - fortyant fel a csigabiga. Az én házam nem szálloda! Hordd el magad hegedűstől, vonóstól, mindenestől te ostoba!

Mit tehetett szegény tücsök, elindult másfelé szerencsét próbálni.

Útközben találkozott a katicával, és a hangyával is, és mindjárt kimuzsikálta mindhármuk bánatát:
Kicsi fehér csigaház, Kerüld el, ha arra jársz! Hiába is keresed, Nincs ott vendégszeretet, Nincs ott vendégszeretet.
Meghallotta ezt a réti tündér, aki a virágok szirmát, katicabogarak pettyét, pókfonalak hosszát számon tartja, és nagyon megharagudott a csigára. A csigabiga éppen újra hátára emelte a házát, hogy olyan helyre szállítsa, ahol tücskök sincsenek, amikor a tündérke aranyos zöld ruhájában eléje libbent.

Kinyújtotta pici zöld varázspálcáját, és felkiáltott:

- Szívtelen csiga! Viseld hát a hátadon a házadat! Éjjel-nappal, télen-nyáron, amíg csak élsz. Senki be ne tegye hozzád a lábát!

A csigának a vére is meghűlt ijedtében. De abban a szempillantásban már rá is nőtt a háza a hátára. Azóta cipeli magával, ha tetszik, ha nem. Kövön, földön, fűszálon, hetedhét határon, és akár-merre visz az útja, le nem teheti soha-soha többé.

Itt a vége, fuss el véle.

# data[].attributes.attachment_link.description
Amikor a csigabiga megkapta a házát, még nem viselte a hátán. Boldogan járta körül szarvacskáit ki-be nyújtogatva, úgy gyönyörködött benne. - Ugye szép, ugye szép? - kérdezte a kék szarkalábaktól. A szarkalábak bólogattak, és elismerően énekelték: Kicsi fehér hófehér Csigabiga belefér. Folyosója csavaros, Kívül-belül takaros. Fehérre meszelt falán átrengett a napfény.

# data[].attributes.body
Domború hátam,
Pöttyös a szárnyam.
Baktat a fűben
Hat pici lábam.
Mászom a dombra
Szárnyamat bontva.
Ringat a szellő,
Ez csak a dolga.

Szállok az égen,
Nap süt a réten.
Hét kicsi pöttyöm
Csillan a fényben.
Ámde megállok,
Rád ha találok.
Nyújtsd fel az ujjad,
Arra leszállok.

# data[].attributes.body
Szállok az égen,
Nap süt a réten.
Hét kicsi pöttyöm
Csillan a fényben.
Ámde megállok,
Rád ha találok.
Nyújtsd fel az ujjad,
Arra leszállok.